เรื่องร้องเรียน (สะพาน,ทางเท้า,ถนน,ร้องเรียน,ป้าย,แสงสว่าง) วันที่ 2023-08-03 09:02:07 — แขวงจตุจักร เขตจตุจักร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02650057534

ขอให้ซ่อมแซมไฟฟ้าส่องสว่างริมทางดับ บริเวณถนนประชาชื่น แขวงลาดยาว เขตจตุจักร กรุงเทพมหานคร จุดสังเกต ตั้งแต่สี่แยกพงษ์เพชร เริ่มจากป้ายหยุดรถประจำทางป้ายใหญ่ฯ ที่อยู่ติดถนนประชาชนชื่น มุ่งหน้าไปยังเตาปูน หากเป็นฝั่งตรงกันข้าม จะเป็นห้างโฮมโปร และห้างสรรพสินค้าโลตัส ซึ่งเป็นเขตพื้นที่ของจังหวัดนนทบุรี  เนื่องจากผู้ร้องแจ้งว่า บริเวณทางเดินเท้าตรงแนวทางถนน ที่ติดกับถนนประชาชื่น ไล่ไปตามเส้นทางตลอดตั้งแนว ไปจนถึงเนินสะพาน ซึ่งมีระยะทางประมาณ 1 กิโลเมตร เมื่อเลยไปอีกนิด ด้านซ้ายจะเห็นเป็นโรงเรียนเพชรรัชต์ฯ โดยเสาไฟฟ้าทุกต้นตรงทางเดินเท้าบริเวณดังกล่าว ปัจจุบันไฟฟ้าดับทุกดวง ไม่มีแสงไฟส่องสว่างในช่วงกลางคืน ทำให้ประชาชนที่ต้องใช้ทางเดินเท้าเกิดความหวาดกลัว เพราะว่าตรงทางเดิน จะมีการทำต้นไม้เป็นพุ่มใหญ่ เมื่อไม่มีแสงไฟ จึงยิ่งทำให้มีความมืดมากขึ้น ผู้ร้องจึงขอให้หน่วยงานฯมีการซ่อมแซมไฟฟ้าสว่าง บริเวณดังกล่าวโดยเร็ว ประสบปัญหามาเป็นระยะเวลาประมาณ 1 เดือน อีกทั้งผู้ร้องแจ้งว่า ตรงทางเดินเท้า ตั้งแต่สี่แยกพงษ์เพชร ไล่ไปตามเส้นทาง จะมีต้นผักบุ้งขึ้นเต็มตามข้างทางเดิน จึงประสงค์ให้หน่วยงานฯ ทำการตัดต้นผักบุ้งออกไปด้วย เพื่อไม่ให้มีความรกตรงทางเดิน ประกอบกับผู้ร้องแจ้งว่า บริเวณถนนประชาชื่น จุดที่เลยมาจากเนินสะพาน ไปเพียงนิดเดียว จะเป็นป้ายหยุดรถประจำทาง ซึ่งตลอดแนวมีการติดตั้งไฟส่องสว่างริมทาง และเปิดใช้งานได้ปกติ แต่เป็นการใช้หลอดไฟสีส้ม ผู้ร้องเห็นว่าเป็นแสงไฟที่ไม่ค่อยสว่างเหมือนกับหลอดไฟนีออนสีขาว จึงขอให้หน่วยงานพิจารณาเปลี่ยนหลอดไฟตรงบริเวณดังกล่าว จากหลอดไฟสีส้ม เป็นหลอดไฟนีออนสีขาว เพื่อจะได้มีความสว่างในช่วงกลางคืนมากขึ้น เบื้องต้นผู้ร้องได้มีการแจ้งเรื่องไปยังกรุงเทพมหานครแล้ว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
#1555 #citydata